钦定古今图书集成/历象汇编/庶征典/第182卷 > 《丙子芒种谢麦禳蝗青词》真德秀
## 钦定古今图书集成/历象汇编/庶征典/第182卷 > 《丙子芒种谢麦禳蝗青词》真德秀

伏以宿麦登场，方欣续食；遗蝗出土，复虑延菑。盖当
“公私赤立之除，岂堪饥馑荐臻之苦。幸帝命以来牟
之锡，俾民生均一饱之欢。所期播植之是时，庶保丰
穰之可望。傥螟螣蟊贼，或遂蕃滋。则黍稷稻粱，皆将
殄瘁。此有众所以惊呼而相吊，而微臣所以恐惧而
靡惶。顾人力驱扑之甚难，惟天意转旋之孔易。愿回”
大造，申敕群灵。丕降甘霖，坐底骄阳之伏。秉畀炎火永无遗育之存。沥恳投诚，鞠躬请命。